**م/1 (جديد) الجريدة / شقة انجي ن/د**

(ناهد تجلس على مكتبها وهي تاكل ساندويتش وتتحدث مع انجي)

ناهد

انا مش مصدقة يعني انتي ناقصه تلبيش هههههه

انجي

انتي اللي مش مصدقة ده البنت صرخت صريخ ماسمعتوش في حياتي انا حاسه اننا اللي هطلع شبح في الاخر

ناهد

بردو مصممه ما تجيش تقعدي معانا

**م/2 (تم تصويره م1B+م2 ح6) شقةإنجي/البلكونة ن/د**

انجي

لا كتبي وحاجتي .. انا تأقلمت

**م/3(جديد) الجريدة ن/د**

ناهد

بصي اللي مخليني مصممش انك تيجي تقعدي معانا دلوقتي ان الحمد لله كده الروح اللي بتظهرلك اختفت بعد ما قبضوا على صباح

طب يلا تعالي ونكمل كلامنا هنا. مستنياكي.

ياسر

ايه بقيتي خلاص خبيرة في عالم الارواح بعد ما كنتي شايفاني زنديق ومجنون و استحق الحجر عليا

ناهد

يوه انت بتيجي ع الريحة عشان تصطادلي غلطة

(فهمي يدخل عليهما)

فهمي

اطلبيلي الست هانم عشان مش بترد عليا

ناهد تتوتر وتحاول اخفاء الاكل

حالا

فهمي

انتي بتعملي ايه خلصي خلصي وكلميها وخليها تجيلي النهارده ومش بكره

ناهد

انا لسه قافلة معاها هي كده كده جايه

ياسر

(يضحك ساخرا من ناهد)

هههههه احسن تستاهلي ياريته كان خصملك

ناهد

اه ما انت مش خسران حاجة بس شوف بقى مين للي هيدفع فلوس جمعية مصاريف مدرسة ابنك

ياسر

لا وعلى ايه اما اقوم اشوف شغلي

**م/ 4 (تم تصويره م 3 ح6) سلم العمارة ن/ د .**

\_انجي اثناء نزولها على السلم تتفاجأ بقطه تقف على السلم وتنظر الى انجي بحده

وتصدر مواء مخيف وكأنها متحفزه لأنجي يفتح ماهر باب شقته تنتفض من صوت

الباب الذي لم تتوقعه ، تلتفت فنرى ماهر يقف امام باب شقته ممسكا بوعاء به لبن

وينظر الى القطه وهو يتحدث الى انجي

ماهر:

جعانه.. خلاص مابقاش حد يأكلهم ، انزلي انتي يا استاذه انجي ماتخافيش وانا

هحطلهم اكل

انجي:

لا ابدا ده انا حتى بحب القطط بس هي طلعتلي فجأه كده وحساها عايزه تهجم عليا

ماهر:

لا ماتخافيش هي عايزه تقولك اكليني .. بس بتستعطفك بالاكرا ه

\_ يضحكون

انجي:

متؤمرنيش بأي حاجه

ماهر:

لا ابدا تسلمي ياجميله صباحك جميل

انجي:

والله انت اللي جميل يااستاذ ماهر صباح ك زى الورد

\_ تنزل انجي الدرج وهي مبتسمه وممتنه

**م/5 (جديد) المستشفى/غرفة الدكتور ن/د**

(تقتحم الممرضة غرفة الدكتور فى حالة ذعر)

الممرضة :

الحقنا يا دكتور صباح فى حالة عصبية و هستيرية شديدة و خطر جدا

الدكتور :

( ينهض مسرعا و يخرج مع الممرضة الى عنبر صباح )

قطع

**م/6 (جديد) مستشفى الأمراض العقلية/عنبر صباح ن / د**

حالة من الهرجلة و الذعر داخل العنبر وصباح ماسكة فى يدها حقنة تستخدمها كسلاح وفى حالة عصبية هستيرية والممرضون يحاولون السيطرة عليها وممرضون آخرون يخرجون باقى الحالات من العنبر و تبقى صباح وحدها

صباح:

سيبوني .. عاوزني .. بيشاورلي .. محدش يمنعني .. انتوا بتبعدوني عنه ليه .. عاوزين مني ايه .. سيبوني .. اللي هيأذيه هقتله .. هقتله ..

دكتور1:

صباح .. اهدي يا صباح .. اللي انتي عاوزاه هعملهولك

صباح :

انت كداب .. ابعد عني .. انت عاوز تلمسني ليه

دكتور 1 :

مين ادالها الحقنة دي

ممرضة:

( بقلق و توتر )

انا كنت بجهز العلاج و كانت هادية جدا و فجاة لقيتها خطفت الحقنة ومالحقتش امسكها

دكتور 1:

لو عاوزة تخرجي من هنا .. هخرجك

انا عارف مكانه .. بس اهدي و هنروحله سوا و هتطمني عليه

صباح :

مش مصدقاك

الدكتور :

والله بكلمك جد .. حتى اسألي ممدوح

( و يشير خلفها )

صباح:

( تنظر ورائها فيهجم الدكتور على صباح و يأخذ منها الحقنة و يلتف الممرضون حول صباح و يكتفوها و يسيطرون عليها )

( يخرج الدكتور من العنبر و يتحدث الى الممرضة )

الدكتور:

اعملي حسابك هتتحولي للتحقيق لاهمالك

قطع

**م/7 (جديد) الجريدة/مكتب إنجي وناهد ن/ د**

\_انجي تدخل الى المكتب

ناهد :

حمد الله ع السلامه يا قطه

انجي

ما تجيبليش سريتهم والنبي مش ناقصين

ناهد

..يعني جالك قلب تقعدي في الشقه وجمبك واحده

قاتله واحدومقطعاه .. وخايفة من سيرة القطط بس انتي عارفه انا فرحانه فيكي عشان تعرفي ان عيشتك معانا اهون من اللي كنتي فيه

انجي

لا يا ستي قعدتي مع العفاريت اهون عندي من نقارك انتي وياسر

ناهد

اهو عشان تعزريني مش تقوليلي احمدي ربنا عليه

يدخل ياسر اثناء حديثهم

ياسر :

) بهزار( ايه يا ناهد اصطبحي وقولي يا صبح انتى هتستلمينى فى البيت وهنا

إنجي:

آااه..بدأتوا مناقرة كل يوم !

ناهد:

إنجي على فكرة فهمي سألني عليكي وقال انه كلمك وانتي مبترديش

انجي :

تمام انا هقوم اهو أشوفه عايز ايه

\_ و تتجه للخروج من المكتب

ياسر

سيبيلي مفتاح شقتك لو سمحتي يا انجي

انجي

ايه ده؟ ليه؟

ياسر

اتكلمت امبارح مع سيجا حكيتلها اللي حصل وطلبت مني قياسات معينة للطاقة في الشقة بعد ما المشكلة خلصت ونشوف هل الطاقة السلبية هتفضل موجودة ولا لأ وأدي القياسات للمساعد بتاعها

انجي تخرج المفتاح من حقيبتها

انجي

بص انا مش فاهمه حاجة من اللي بتقولها ومفيش دماغ اسمع حاجة كفاية اللي شوفته وخلصت منه اخيرا .. اتفضل

\_ تخرج من المكتب

**م/ 8 (جديد) الجريدة/مكتب فهمي ن/د**

انجي تجلس امام رئيس التحرير

فهمي

اول مره تخيبي ظني فيكي

انجي

ليه بس كده يا فندم خير؟

فهمي

هو انتي رايحه تعملي تحقيق عن المستشفى ولا دعاية مدفوعة التمن ليها

انجي

مش فاهمه قصد حضرتك ايه بالظبط انا عملت حوار مع مدير المستشفى وزيارة شاملة لكل أقسام المستشفى وكمان اتطلعت على كشوف التبرعات ايه بقى اللي ناقص

فهمي

ايه اللي ناقص ؟؟ لا الحقيقة الموضوع كله ناقص ، فين مصادر توزيع التبرعات دي وبتروح فين وهل بتنفق بجد ولا بتضرب في جيب المدير وشلته ومحاسيبه!

جرى ايه يا انجي انا هفهمك شغلك ولا ايه؟!

انا عايزها قضية رأي عام مش دعاية واعلان للبيه مديرها عشان الناس تتبرع اكتر

انجي

مهو ده محصلش يا فندم عشان اقدر اقوله انا اما عملت ده في قضية مصنع الصلصة الفاسدة ولا تاريخ صلاحية عبوات الجبنة المضروب كان حقيقي بس انا مشوفتش ده في حالة تحقيق المستشفى بالعكس انا شوفت ان التبرعات قليلة جدا على اللي محتاجينه الاطفال دول وما توفيش معاناتهم ولا معاناة أهاليهم. حضرتك عارف سرير المستشفى الواحد بيكف كام ولا حالة مريض القلب بتتكلف كام يوميا كل ده أنا شوفته بعيني

فهمي

خلاص يا إنجي امشي انتي دلوقتي وانا هتصرف

انجي

مش فاهمه حضرتك هتتصرف ازاي يعني ، مش هتنشر الموضوع

فهمي

لا مش هنشره اتفضلي ، واضح انك تتنقلي قسم الحوادث مع ياسر وتكتبي عن الجن والعفاريت احسن فعلا

انجي

افندم !!

**م/9 (جديد) الجريدة/مكتب ناهد وإنجي ن/د**

تدخل انجي على ناهد المكتب ويبدو عليها الضيق الشديد

ناهد

فيه ايه مالك

انجي

مالي ؟؟ هو انتي مش هتبطلي الداق اللي فيكي ده

ناهد

داق ايه انا عملت ايه

انجي

مش قادره تحافظي على خصوصياتي ودايره تقولي للناس كلها على اللي بشوفه في الشقة الزفت دي حتى استاذ فهمي

ناهد

انا مكنش قصدي انا معرفش انك هتتضايقي كده عادي يعني على سبيل الهزار مش اكتر

وعشان يقدر اللي انتي فيه

انجي

وانتي شايفه اللي مريت بيه و الرعب اللي عايشه فيه حاجة ظريفة و funny

اقولك انا همشي... مخنوقة ومش قادرة اقعد ثانية كمان

والله فعلا يوسف عنده حق يقفش على ياسر لان واضح ان ما جمع الا اما اوفق

تأخذ انجي حقيبتها وتخرج من المكتب

**م/ 10 (تم تصويره ح6 م5A) شقة انجي ن/د**

ياسر يدخل شقة انجي ويتحدث مع المركز ويعطيه القياسات

**م/11 (جديد) المطعم ن/ د**

( انجي تجلس فى مكانها المعتاد و فى اذنيها سماعات و سرحانة فى ضيق و تشخبط على منديل المطعم

رامي

ازيك يا استاذه انجي

انجي

اهلا يا مستر رامي

رامي

يا ترى اخبار السكن الجديد ايه؟

انجي

تمام الحمد لله

رامي

انتي عارفة اني اتولدت هنا وعمري ما سكنت في حته تانية

انجي تحاول ان تنهي الحديث بدبلوماسية

انجي

والله طيب هايل هي المنيل جميلة

رامي

عارفه احلى حاجه فيها ايه

انجي

هي ايه ؟

رامي

المنيل ، انها جزيرة بتفصل بين عالمين تقدري تقولي جسر ينقلك من عالم لتاني

انجي

جزيرة ، اه طبعا هو تقريبا القهوة بتاعتي اتأخرت شوية

رامي

اه اسف حالا يا انجي

يتحرك رامي الى داخل المطبخ

\_يرن هاتفها على اسم يوسف

انجي

ايوة يا يوسف اكيد ناهد حكيتلك وقالتلك تتصل صح

يوسف

ناهد ؟ لا خالص ، انا كنت بتطمن عليكي بس واضح انك مش كويسه

انجي

انا اسفه معلش بس فعلا انا تعبانه ، ومشوشه جدا سامحني

يوسف

انتي فين؟ لسه في الجريدة؟

انجي

لا انا في المطعم قاعدة لوحدي

يوسف

طيب انا جايلك الا لو وراكي حاجة نخليها وقت تاني

انجي

لا خالص هستناك

Cut

**م/ 12 (تم تصويره ح6 م8A) شقة ياسر ن/د**

ياسر يخرج اللاب توب ويتابع القياسات التي أخذها من شقة انجي

**مشهد13 (جديد) شط النيل ن/خ**

(ماهر يجلس يصطاد وحده فى مكان خالي مع سارة)

ماهر:

(يضحك مع سارة)

اديكي معايا اهو و لسه ماطلعتش ولا سمكة .. مش انتي المفروض معايا عشان يبقى وشك حلو عليا

سارة:

(ضاحكة)

انت اللي فقري بقى انا مالي

ماهر:

بقى كده .. ماشي ياعم .. مانتي خلاص لقيتي صاحبة جديدة و سنها قريب منك

سارة :

بصراحة انجي جميلة اوي و حبيتها

ماهر:

(ضاحكا)

هي جميلة اه .. لكن تحبيها دي اشك .. دانتي براوية

سارة :

بقى كده .. طيب ايه رأيك بقى هسيبك و امشي

ماهر:

بهزر معاكي .. خلاص .. هو الهزار مابيحلاش غير مع انجي يعني

سارة:

بصراحة بقى بحبها عشان ليها شخصية و ليها رأي .. و انا بحب اتكلم مع الشخصيات دي و ادخل معاها فى مناقشات و جدل .. انما المسالمين و اللي ماشيين جنب الحيط دول مش التارجت بتاعي .. ياللا سلام بقى

(تنهض سارة من جواره و تجري)

ماهر:

(ضاحكا)

يابنت العفاريت

( ونرى ماهر يضحك وحيدا عالنيل و هو يصطاد )

دون اثر لساره

قطع

**م/ 14 (جديد) المطعم ن. د**

انجي و يوسف وهم في المطعم يتحدثون

انجي :

صباح صعبت عليا اوي وهما واخدينها عربية البوليس وبتصرخ..

مكنتش اتصور ان الوحدة مش بس بتطفي البني ادم..ده ممكن تحوله لوحش

ومسخ

يوسف

إحساسي بيقولي ان صباح دي وراها قصه تانية خالص غير قصة جوزها اللي بتحبه بالصورة الجنونية دي مظنش الحكاية كده بس

انجي تصمت

يوسف

سكتي ليه؟

انجي

خايفة يكون الموضوع لسه مخلصش بالقبض عليها والاقي نفسي تاني بشوف حاجات في الشقة دي

يوسف

طيب انا بقى ممكن اطلب منك طلب بس من غير ما تخديه بحساسية

انجي

اتفضل طبعا انا عمري ما هعمل ده بعد وقفتك ووجودك جنبي في الوقت ده

يوسف

انا كلمت واحدة صديقتي دكتورة نفسية شاطره جداً ممكن نقابلها وتتكلمي معاها حتى على سبيل الفضفضة

انجي

انت لسه شايف ان اللي بيحصلي تهيئات؟

يوسف

انا مش شايف حاجة ولا عندي أحكام مسبقة بس كمان مؤمن بالعلم والتفسيرات المنطقية بحكم شغلي ودراستي وتربيتي وبعدين يا ستي مش هنخسر حاجة اعتبريها دردشة مش اكتر مش يمكن ترتاحي، ممكن تسلميلي نفسك النهارده خالص

انجي "بكسوف"

حاضر بس اشمعنى

يوسف

من غير اشمعنى، ممكن؟

انجي

بص يا يوسف انا متأكده ان الموضوع كده خلص، بتمنى ان يكون ده اللي حصل وبالتالي مفيش داعي اني ادخل نفسي في حوارات مالهاش لازمه

يوسف

اللي تشوفيه انا مش عايز اضغط عليكي كفاية اللي عدى والواحد ما بيصدق يخرج من الحاله اللي هو فيها

انجي

وانت بقى قدرت تخرج

يوسف

من ايه؟

انجي

انا ياسر حكالي اللي حصل مع ياسمين

يظهر على وجه يوسف الضيق

انجي

والله انا اللي سألته مش هو اللي قال لوحده قولتله ايه اللي حصل لمراتك وبعد الحاح حكالي

يوسف

الحاح !!

انجي ترتبك

لا قصدي مجرد فضول مش اكتر اما سيجا جابت سيرتها يووووه يا يوسف اهو سألته وخلاص

يوسف

اممممم فضول ماشي ، لا يا انجي انا لسه مخرجتش من تجربتي مع ياسمين ولو انها مش مجرد تجربة وعدت لان عندي بنت منها وبالتالي هتفضل فيه حاجة ربطاني بيها طول حياتي

انجي

انت كنت بتحبها؟

\_ يرن موبايل يوسف فيرد

يوسف :

ايه يا حبيبتي ؟ ... اه خلصت شغل... يعني خلال ساعه كده.. ماشي ياحبيبتي ..

مش محتاجين حاجه وانا جاي ..اوك.. مع السلامة

انجي :

هتتحرك ؟

يوسف :

اسمها هنتحرك معاكي عربية ولا لأ؟

انجي

لا مش دايما بتحرك بيها بالذات في وسط البلد بخاف من السواقة فيها

يوسف

يا سلام لو كل الستات تعمل زيك كده ويرحمونا من سواقتهم .. يلا اتفضلي قدامي

انجي

على فين طيب؟

يوسف

هقولك في الطريق

انجي تطلب الشيك ويوسف يمسك بالموبايل مره اخرى

يوسف :

ايوه يا طنط انا جاي انا وزميلتي انجي نتغدى معاكم يلا سلام

انجي

هنروح فين بس انا مش عامله حسابي مش هينفع

يوسف :

ياسلام .. هتحاسبي كمان ع الشيك ولا ايه ؟ اتفضلي بدل ما ارجع في كلامي واقول مفيش غدا

\_ يضحكون

انجي :

خلاص ياسيدي حاسب انت .. ولو اني استرونج اندبندت وومن ومحبش كده ابد اً

يضحكون ويحاسب على الشيك ويتحركون

**م/ 15 (تم تصويره ح7 م1A+1B) شقة ياسر ن/د**

ياسر وناهد وحوار عن القياسات تم تصويره

**م16 (جديد) مستشفى العباسية ن. د**

\_كدر ضيق لصباح تجلس على طرف السريروتتحدث الشخص

صباح

تو ما اتفكرت تيجي تزورني ، وحشتني اوي يا حبيبي

طمني عليك بتاكل كويس ولا لا، انا عارفه ان قعادي هنا منكد عليك عشان مش قادرين نقعد مع بعض زي زمان ، بس صدقني كان لازم اقتله ولو رجع الزمن بيا تاني هقتله هو مش عارف هو خد مني ايه ، هو خد مني روحي اللي عايشه بيها بعد سنين وحده وفراق عنك يا نن عيني

**م/ 17 (تم تصويره ح6 م9) شقة يوسف ن/د**

\_ نرى انجي مع يوسف وحماته وابنته على السفره يتناولون الغذاءفي جواُسري

دافئ وهم يتسامرون

انجيv.o:

لأول مره ادرك اني كنت مفتقده حاسة التذوق .. كنت باكل عشان لازم اكل

واعيش وعايشه عشان ماينفعش حاجه تانيه غيركده،كنت نسيت حاجات كتير. .

CUT

**م/ 18 (جديد) مركز سيجا ل/د**

ياسر وسيجا في المركز

ياسر يفتح اللاب توب امام سيجا

ياسر

شايفه ايه انا بعت الصور للمركز بره ولسه هيردوا عليا بس قولت اخد رأيك

سيجا

عندك حق القياسات دي مش لطيفة خالص

ياسر

طيب التصرف ازاي دلوقتي

**م/ 19(جديد) سيارة يوسف ل/د**

انجي ويوسف في السياره

يوسف

هاه ايه رأيك

انجي

بيت هادي واسره جميلة ربنا يخليكم لبعض حقيقي افتقدت احساس البيت ولمة الاسره اينعم انا طول عمري باكل انا وماما لوحدينا بس هي كانت مكفياني وعمري ما بصيت اننا مش اسره بالمعنى الكامل

يوسف

يعني انتي وحيدة باباكي ومامتك

انجي

اه وبابا اتوفى من وانا طفلة من سنين طويلة تقدر تقول ما اوعاش عليه وعمري ما افتقدته كشخص لاني مش فاكراه ولا فاكره تفاصيله بس افتقدت احساس الابوه وكنت بشوف زمايلي في المدرسة واحسدهم ان فيه راجل في حياتهم متحمل المسؤولية لان حقيقي كنت بشفق على امي من انها قايمه بالدورين

يوسف

واضح ان كل واحد بيشوف اللي ناقصه ويتمناه او يحس بقيمته

انجي

وانت مفتقد ايه

يوسف

انا يا ستي مفتقد ، بصي هو تقريبا كده احنا هنتأخر على معادنا

انجي

معاد ايه تاني

يوسف

بصي بقى انا من الاول بقولك سيبيلي نفسك النهارده فمش عايز تدخل لو سمحتي او اي تعليق من اي نوع

هاتف انجي يرن على تليفون من ياسر

ياسر يكلمها من مركز سيجا

**م/ 20 (جديد) مركز سيجا ل/د**

ياسر

انتي فين

**م/ 21 (جديد) سيارة يوسف ل/د**

انجي

اشمعنى

ياسر

انا عند سيجا وكنت عايزك تعدي علينا

انجي تنظر الى يوسف وتغلق الصوت

انجي توجه كلامها ليوسف

هو المعاد بتاعك ممكن يتأخر نص ساعه بس نروح لياسر ونطلع على مشوارك الغامض ده

يوسف

نص ساعة بس

انجي

ايوه يا ياسر طيب احنا في الطريق

**م/22 (جديد) مركز سيجا ل/د**

ياسر

انتوا مين

انجي

انا ويوسف

ياسر(يبدو عليه الضيق)

طيب يا إنجي

مستنينكوا

و يغلق الخط

**م/23 (جديد) سيارة يوسف ل/د**

يوسف

أطلع على فين

انجي

على مركز سيجا يا استاذ يوسف

يوسف يقف بالسيارة بصورة مفاجئة

يوسف

لا طبعاً!

سيجا ايه! مش هروح أنا عند سيجا دي!

انجي تصمت متفاجئة

يوسف

انا اسف

انجي

خلاص يا يوسف ولا يهمك انا هنزل هنا واخد تاكسي

يوسف

ارجوكي ما تزعليش بس انتي مصممه تعيدي اللي بحاول اخرج منه

انجي

اعيد ايه وتخرج من ايه وايه علاقتي بماضي يخصك مالوش علاقة باللي انا عايشاه دلوقتي وانت عارف اني عايزه اصدق انه خلص

يوسف

وايه اللي جد دلوقتي عشان تروحي وراه

انجي

ماروحتش ورا حد ياسر اللي كلمني قدامك أهو! وياسر اللي طلب مني مفتاح شقتي ولا اعرف هو كان عايز المفتاح في ايه ولا عايزني دلوقتي في ايه

يوسف

ماشي يا انجي انا هوديكي لاني مش ناوي اكرر غلطتي وافضل اتفرج من بعيد

**م/24 (جديد) مركز سيجا ل/د**

ياسر يجلس هو وسيجا

تدخل عليهم انجي ويوسف يبدو عليه الضيق

سيجا

هاي ازيك يا استاذ يوسف

يوسف

اهلا

سيجا

يارب تكون بقيت بخير دلوقتي

ياسر

بصي يا انجي انا كنت عندك في الشقة زي ما اتفقنا ولقيت مؤشرات مش كويسه

انجي

مش كويسه ازاي

ياسر

قياسات بتعتمد على توزيع الطاقة

يوسف

هوا !!

انا مش فاهم انتوا قادرين تقنعوا نفسكم ازاي بشغل الدجل ده طيب .. هي وده اكل عيشها اللي بتسترزق منه على قفا اللي بيسلموا عقلهم ليها .. انتوا بقى قررتوا تسلمولها دماغكم ليه

ياسر

للمره المليون بقولك ده علم موجود في العالم كله اسمه علم الطاقة

يوسف

ده وهم وخيالات مالهاش وجود شوية خرافات من ديانات وثنية قديمة على كلمتين من بتوع التنيمة البشرية و سموه علم مجرد ستاره يغطوا بيها على الجهل والباطل والإلحاد.

سيجا

ده ما بيتعارضش مع الأديان السماوية لأن ربنا خلق في الكون طاقة رهيبة اسمها الطاقة الكونية وفيه منها طاقة إيجابية موجودة في الرحمة والحب والأمن والسلام وطاقة سلبية موجودة في الكراهية والحروب ، العلم ده مابيتعارضش مع الدين لان هدفه تحقيق التوازن الروحي والعقلي

سيجا

اما انت شايفني دجالة واللي بقوله تخريف وهما مسلمين دماغهم ليا تفسر بأيه اللي حصل لمراتك ولا دي كمان كنت بشتغلها

يوسف

انا مش هرد عليكي ولا هدخل في جدال معاكي اصلا وانا غلطان اني جيت لغاية هنا , انا ماشي يا انجي وهستناكي في العربية لغاية اما تخلصي ، ما تنسيش تعمليلها حجاب تعلقه في صدرها

انجي تسرح قليلا " في الحجاب" ثم توجه سؤالها لسيجا

طيب ده ايه علاقة اللي قولتيه بالاشخاص اللي بشوفهم ؟؟

سيجا

في كتاب دكتور مصطفى محمود النظرية النسبية لاينشتاين قال ان بما ان اينشتاين اثبت ان الكتله ممكن تتحول لطاقة والعكس صحيح واللي اترتب عليها تطبيقات كتير زي صنع القنابل الذرية والنيوترونية وسفن الفضاء لكن الاهم كان نتيجة في منتهى الخطورة ان الحاجز بين الطاقة والماده سقط تماما وبقت الطاقة هي الماده زي الصوت والضوء والحرارة والحركة والكهرباء كلها مواد خامله لكن جواها طاقة ايه الفرق بينها وبين الروح وكلهم بيشتركوا ان فكرة اللمس مجرد وهم

انجي

يعني عايزه تقولي ان الجن والارواح زيها زي الموجات كهرومغناطيسية.. أشعة كونية.. إشعاعات ألفا وبيتا و جاما

سيجا

بالظبط واضح انك كنتي علمي مش ادبي

انجي

ده حقيقي

ياسر

قصدها ان اللي بتشوفيه ده في الشقة نتيجة وجود طاقة او روح هائمة عايزه توصلك رسالة ما

انجي

يعني ده مش جن مثلا

سيجا

لا الجن كمان طاقة وفيه منه طاقة ايجابية وطاقة سلبية وبيسكن بردو بيوت عشان كده كتير من البيوت بتكون مسكونة

انجي

واشمعنى انا الوحيدة اللي بشوف ده ، واشمعنى دلوقتي

سيجا

اعتبريها حاسه سادسة مظهرتش الا لما جه وقتها وتم استدعائها مش اكتر

انجي

طيب مش يمكن كل اللي حصل انتهى خلاص ومش هيتكرر قصدي ان زياد استدعاني عشان يتدفن وده حصل وهترجع كل حاجة لطبيعتها

ياسر

يارب نتمنى ان ده اللي يحصل ويخلف توقعاتنا

يرن هاتف انجي برقم يوسف

انجي

عن اذنكم عشان يوسف بيتصل عشان ما نتأخرش

سيجا بتحذير

خدي بالك من نفسك يا انجي

**م/25 (جديد) سيارة يوسف ل/د**

تخرج انجي من مركز سيجا تجد يوسف في انتظارها

انجي

انا اسفة اني اتأخرت عليك

يوسف

انا اللي اسف اني احتديت بالشكل ده بس فعلا مش بقدر امسك نفسي واكتر حاجة مضايقاني هو ياسر اللي مصمم يبوظ كل حاجة بتدخلاته دي

انجي

قصدك ايه؟

يوسف يرتبك

لا مفيش

انجي

طيب مش هتقولي رايحين فين

**م/26 (جديد) عيادة الطبيبة النفسية ل/د**

مكتب الانتظار يوجد سكرتيرة في المكان

يدخل كلا من يوسف وانجي مكتب فريدة بهي الدين الطبيبة النفسية

انجي

انت بردو مصصم على اللي في دماغك

يوسف

يعني اللي خلاكي تسلمي دماغك للهبد بتاع ياسر مش قادره تجربي العلم بيقول ايه

انجي

مش موضوع اجرب اكيد علم النفس علم بس هو كمان لغاية سنين قريبة كان نوع من انواع الهرطقة والخروج عن العلم المادي

السكرتيرة

اتفضلوا الدكتوره في انتظاركم

يوسف "مازحا"

هرطقة ! لا احنا حالا لازم ندخل للدكتورة لان كده الحالة متأخره جدا

يدخلون لغرفة الدكتورة وهم يضحكون

يوسف

انا اسف يا فريدة اننا اتاخرنا شوية عن معادنا

فريدة

ياسلام يعني لو مش هستناك انت يا يوسف هستنى مين

يوسف يشعر بالاحراج

يوسف

دي انجي صديقتي اللي كلمتك عنها

فريدة

اهلا يا انجي اتفضلي

يوسف

طيب انا هسيبكم على راحتكم واقعد بره عن اذنكم

فريدة تبدأ في جلسة العلاج النفسي

فريدة

شكلك مش مرتاحة

انجي

يوسف فاجئني بس مش اكتر

انا بس شايفه اني مش محتاجه

فريدة

مفيش حد تعبان نفسيا بجد بيشوف نفسه تعبان ، ولا انتي شايفه زي اللي بيشوف الطب النفسي ده للمجانين

انجي

لا طبعا بس

فريدة

خلينا نبتدي على طول ونشوف هنروح على فين

بتنامي كويس؟

انجي:

لأ...

بقالي فترة كبيرة مش بنام كويس

فريدة :

يوسف حكالي بالتفصيل عن الحاجات اللي بتحصلك بس أنا حابة اسمع منك

**م/27 (جديد) عيادة الطبيبة النفسية / غرفة الانتظار ل/د**

يوسف يتحدث في الهاتف مع ناهد

يوسف

اطمني هي مش متضايقة منك

ناهد

ايوه يعني قالت ايه

يوسف

مقالتش حاجه معينه بس اللي يهمك انها مش زعلانه خالص منك الموضوع عند انجي معقد اكتر بكتير من مجرد زعل وبعدين انتي محدش يزعل منك لان ليس على المجنون حرج

**م/28 (جديد) الرووف ل/د**

ناهد

بقى كده يا يوسف هو انا هلاقيها منك ولا من السايكو اللي انا عايشه معاه

**م/29 (جديد) عيادة الطبيبة النفسية ل/د**

فريدة

الهلاوس دي انواع .. اول درجة فيها الهلوسة السمعية , و دي المريض بيحس فيها انه بيسمع اصوات حد بيكلمه يطلب منه حاجة او صوت حد بينادي عليه .. و فيه الدرجة التانية بيتقى هلاوس بصرية , و هو انك تشوفي حاجات و كائنات غير موجودة .. و فيه هلاوس حسية و هو ان المريض ممكن يحس ان فيه حد بيلمسه او حاجة بتمشي على جسمه زى حشرات او غيرها ماتستغربيش اللي بيحصل ده اكيد هلاوس

انجي :

طيب تفسيرك ايه ان اللي بشوفه حصل فعلا وقدرت اوصل لان فيه جريمة قتل حصلت

فريدة

ساعات العقل الباطن ممكن يلاقي نقط ربط بين موضوعات تبان بعيدة عن بعضها بس هو بيقدر يوصلها ويظهرها لينا بشكل احنا مش واعيين ليه بس مش شاغلني تفسير اللي بيحصل دلوقتي قد ما انا محتاجه اعرف اشمعنى دلوقتي

انجي

مش فاهمه

فريدة

يعني هل مريتي بتجارب مشابهه قبل كده طول حياتك

انجي

لا نهائي

فريدة

واحلامك؟

انجي

عادية زي كل الناس ساعات بتتحقق وساعات لا

فريدة

حد عندك فى العيلة من درجة القرابة الأولى زي بابا مثلا او والدتك الله يرحمها او اخ كبير او اعمامك و عماتك كان ليهم بعض التصرفات الغريبة او ظهر عليهم بعض الاعراض دى

انجي:

تصرفات غريبة ازاى ؟

فريدة

يعني اي تاريخ مرض نفسي او عقلي؟ ..

انجي (بغضب بشكل مبالغ)

لا طبعا ايه علاقة الكلام ده باللي جاية عشانه!

انا لازم امشي عشان انا افتكرت معاد مهم ، شكرا لاهتمامك ، عن اذنك

انجي تأخذ حقيبتها وتفتح الباب تجد يوسف في انتظارها

يوسف

ايه الاخبار انتوا لحقتوا ؟

فريدة

اه نبقى نكمل كلامنا وقت تاني

انجي

يلا يا يوسف عشان تلحق توصلني ميرسي لوقتك يا دكتور فرصة سعيدة

تخرج انجي من العيادة ويتحدث يوسف وفريدة

يوسف

في ايه يا فريدة؟

ايه اللي حصل؟

فريدة

سيبها على راحتها بس واضح ان الموضوع ممكن يكون ابعاد تانية ، هي هترجع تاني ما تقلقش يوسف يسلم عليها

متشكر اوي يا فريدة واسف لو كنت ضايقتك

فريدة بأداء له معنى ان هناك قصة ما كانت تجمعهم

فريدة

ما تقولش كده انا مستنياك انت كمان ما تنساش

يوسف بارتباك

سلام يا فريدة

Cut

**م/ 30(جديد) سيارة يوسف ل. د**

سيارة يوسف

يوسف

هتفضلي ساكته

انجي سرحانه تفكر في الحجاب

انجي

معنديش حاجه اقولها بس مش اكتر

يوسف

انا اسف لو كنت اتسببتلك في اي ضيق

انجي

ولا يهمك تصبح على خير

**م/31(تم تصويره ح6 م19) غرفة انجي ل/د**

فلاش باك خناقة صباح وزياد، صباح تلاقي الحجاب

وتصحو إنجي من نومها

Cut

**م/ 32(جديد) مستشفى الأمراض العقلية/غرفة صباح ل/د**

نرى صباح تتناول عشائها جبنه وعيش وفجأة يفتح شباك غرفتها وينط منه رجل ملثم قافزا داخل غرفتها

صباح

مين ؟ مين

ممدوح ينزع عنه غطاء وجهه وهو يقول

ما تخافيش

**نهاية الحلقة السادسة**